Dayen i d-yeglan s lxuf i yimezdaɣ. Ma numen iɣmisen ɣef wayen i d-ḥekkun, ay-agi dayen xeddmen imelfan. Iɣalen n laman n yirumyen, mi ara nɣen aqbayli, qqaren-aɣ-d, d imelfi, yeɛa leslaḥ gar yifassen-is, am wakken imelfi iteddu mebla leslaḥ. Anect-a yezmer ad yeḍru, llan imelfan teddun s leslaḥ, llan wiyiḍ xaṭi, maca tuget deg-sen d ineggura-agi. Aserdas arumi amzun di tmurt n uɛdaw i yettḥarab, yettraǧu kan melmi ara as-d-inn, ad yewwet rṣas, ad yekker ṭrad.